Document ID: /roh_data/filtered/fineweb-2-filterrobots_roh.jsonl.gz/7685

L'onn 2015 hai dà per l'emprima giada ina operetta sin la Plazzetta amez il vitg dad Ardez. Sut la batgetta da l'iniziant Chasper-Curò Mani aveva la societad «Operetta giò’n Plazzetta» preschentà lura «Rita» da Gaetano Donizetti.
Questa stad spetga l'ovra «La gïa magica» da Jacques Offenbach. L'operetta è vegnida arranschada da nov cun musica da Wagner, Verdi, cun chanzuns enconuschentas da pop e cun chanzuns popularas.
Finamira dad inscenar mintga trais onns ina operetta
Suenter il grond success da l'emprima operetta ad Ardez è vegnida fundada ina societad cun la finamira dad inscenar mintga trais onns in'operetta en lieus particulars sco la Plazzetta ad Ardez. In'autra finamira è era da far quai cun mezs simpels e cun integrar la lingua rumantscha. Uschia è er questa giada la Chapella Tasna da la partida. Il quintet chanta e suna chanzuns popularas.
RR actualitad 12:00